ΕΝΗΜΕΡΩΤΙΚΟ ΔΕΛΤΙΟ

Σας ενημερώνουμε ότι η συζήτηση σχετικά με τις επικείμενες τροποποιήσεις στους Ευρωπαϊκούς Κανονισμούς 178/2002 και 853/2004, για την οποία ενημερωθήκατε προ ενός μηνός, βρίσκεται σε εξέλιξη. Η Ευρωπαϊκή Ένωση Βιομηχανιών Ψύχους (ECSLA) έστειλε επιστολή στη Γενική Διεύθυνση Υγείας και Καταναλωτών της ΕΕ με τις ενστασεις και τις απόψεις των μελών. Πιο συγκεκριμένα:

* Σχετικά με τον Κανονισμό 178/2002 ( τρόφιμα ζωικής προέλευσης ) :

Η ανάγκη για ξεκάθαρη πληροφόρηση σχετικά με τα στοιχεία ιχνηλασιμότητας είναι απολύτως κατανοητή και η ECSLA τη στηρίζει σε γενικές γραμμές. Όμως, επιμένει στο γεγονός ότι όλοι οι τομείς των επιχειρήσεων δεν μπορούν να έχουν πρόσβαση στις πληροφορίες που περιλαμβάνονται στο σχέδιο κανονισμού, και συγκεκριμένα οι 3PL φορείς είτε πρόκειται για ψυκτικές αποθήκες είτε για μεταφορικές εταιρίες, δεν γνωρίζουν απαραίτητα τον αποστολέα ή τον παραλήπτη των προϊόντων. Προφανώς, κατέχουν την σχετική πληροφόρηση σχετικά με τα προϊόντα (ακριβή περιγραφή, όγκο ή ποσότητα προϊόντος και ημερομηνία αποστολής – προτάσεις (α), (β) και (η) στην αντίστοιχη τροποποίηση), και έχουν πληροφορίες που αφορούν στον άμεσο πελάτη που στέλνει τα προϊόντα σε αυτούς ή σε εκείνον που έρχεται να ανακτήσει τα προϊόντα (προτάσεις (γ) και (ε) ). Παρ’όλα αυτά, η πληροφόρηση που αφορά στον τόπο από τον οποίο αποστέλλονται τα προϊόντα ( κάποια άλλη ψυκτική αποθήκη ή εργοστάσιο), ή σε ποιόν αποστέλλονται ( κάποια άλλη ψυκτική αποθήκη, κάποιο σημείο λιανικής, ή κάποια πλατφόρμα αποστολής) δεν είναι διαθέσιμη σε αυτούς.

Επίσης, είναι υπο συζήτηση το κατά πόσο ο διαχειριστής τροφίμων χρειάζεται πραγματικά μια τέτοια πληροφόρηση. Από την άποψη της υγειινής, οι διαχειριστές ψυκτικών αποθηκών χρειάζονται να γνωρίζουν τη φύση των προϊόντων ( για ρυθμισεις θερμοκρασίας εν παραδείγματι ) , την ποσότητα των προϊόντων ( ώστε να εξασφαλίζουν ανάλογο χώρο ) και το όνομα του πελάτη που αποστέλει ή αποσπά τα προϊόντα ( για θέματα τιμολόγησης ). Η γνώση του αποστολέα ή του παραλήπτη δημιουργεί μόνο πρόσθετη επιβάρυνση στο διαχειριστή της αποθήκης χωρίς οφέλη. Πρόκειται για απλή συγκέντρωση επιπλέον πληροφορίας. Άλλωστε, ο πελάτης που αποστέλει ή στον οποίον αποστέλονται τα αγαθά είναι εκείνος που θα παρέχει πληροφόρηση στις αρμόδιες αρχές σχετικά με τον αποστολέα ή με τον παραλήπτη σε μια διαδικασία ΄΄βήμα πριν/βήμα μετά΄΄.

**Η πρόταση της ECSLA είναι να αποσυρθούν εντελώς από την πρόταση τροποποίησης τα σημεία (δ) και (στ’)**

(Όνομα και διεύθυνση της επιχείρησης που αποστέλει το εμπόρευμα, σε περίπτωση που είναι διαφορετική από εκείνη που το παρέχει. Όνομα και διεύθυνση της επιχείρησης που λαμβάνει το εμπόρευμα, σε περίπτωση που είναι διαφορετική από εκείνη που το προμηθεύεται)

Επιπρόσθετα, αναφέρεται στις τροποποιήσεις ότι η πληροφόρηση σχετικά με τα προϊόντα όπως προτείνεται, θα πρέπει να ΄΄ *διατηρείται τουλάχιστον εως ότου μπορεί εύλογα να θεωρηθεί ότι το προϊόν έχει καταναλωθεί΄΄.* Η ECSLA θεωρεί ότι η συγκεκριμένη υπόδειξη είναι εξαιρετικά ασαφής και αδύνατη να εφαρμοστεί, καθώς οι ψυκτικές αποθήκες και οι πλατφόρμες μεταφοράς διαχειρίζονται καθημερινά εκατοντάδες προϊόντων και ο εντοπισμός της ελάχιστης διατηρησιμότητας του καθενός καθίσταται αδύνατος. Οι επιχειρήσεις πρέπει να είναι σε θέση να αναφερθούν σε συγκεκριμένο χρονοδιάγραμμα για την τήρηση αρχείων. Ο κανονισμός 178/2002  στην παράγραφο II.3.2 v) αναφέρεται σε ένα αποδεκτό χρονικό διάστημα 6 μηνών για ιδιαίτερα ευπαθή προϊόντα και 5 ετών γιαόλα τα άλλα εμπορεύματα.

**Η ECSLA προτείνει αυτά τα χρονικά πλαίσια να εφαρμοστούν στο σχέδιο του κανονισμού1490/2007 και ότι 6 μήνες να εφαρμοστούν σε απλή ψύξη εμπορευμάτων (θερμοκρασία>0 ° C) και 5 έτη για τα κατεψυγμένα και άλλα εμπορεύματα (θερμοκρασία <0 ° C ή σε θερμοκρασία περιβάλλοντος).**

* Σχετικά με τον κανονισμό 853/2004 (κατεψυγμένα τρόφιμα ζωικής προέλευσης):

Η ECSLA είναι σε γενικές γραμμές σύμφωνη (καθώς οι αλλαγές ισχύουν ήδη σε ορισμένες χώρες όπως η Γαλλία), ωστόσο θέλει να επιστήσει την προσοχή ότι η υπερβολική συλλογή πληροφοριών σχετικά με τα προϊόντα μπορεί να οδηγήσει σε σύγχυση και λάθη χωρίς απαραίτητα να επιφέρει προστιθέμενη αξία.

Η Ένωση θα σας κρατά ενήμερους για οποιαδήποτε εξέλιξη στο θέμα και κάθε παρατήρηση, σχόλιο, πρόταση είναι πολύ ευπρόσδεκτη.